Die wêreld in foto’s – 21 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Palestynse kinders hou Dinsdag ballonne vas op die eerste dag van Eid al-Adha naby die Koepel van die Rock-moskee in die Al-Aqsa-moskee-gebied in die ou stad van Jerusalem. Tydens Eid al-Adha, oftwel die fees van die offer, slag Moslems skape of beeste om gedeeltes van dié vleis onder die armes uit te deel. (Foto: Mahmoud Illean, AP) Strandstoele word Dinsdag voor sonop reggesit op die Timmendorfer-strand aan die Baltiese see in Noordelike Duitsland. (Foto: Michael Probst, AP) Sanjeev Rajput, ’n skut van Indië, in aksie tydens die laaste ronde van die 50 m-skietuitdun tydens die 18de Asiatiese Spele in Palembang, Indonesië. (Foto: Vincent Thian, AP) Aleksandar Vucic, president van Serwië, praat Dinsdag met ’n vlieënier van ’n MiG-29-vegvliegtuig op die aanloopbaan van die Batajnica- militêre lughawe naby Belgrado in Serwië. Die Serwiese lugmag het twee Russiese MiG-29-vegvliegtuie bestel. Dié toevoeging tot die aanloopbaan het die potensiaal om spanning in die Balkan te verhoog asook die invloed van Moskou in die streek. (Foto: Darko Vojinovic, AP) ’n Vuurwerkvertoning oor die Donaurivier ter viering van die Hongaarse nasionale vakansiedag in Boedapest, Hongarye. (Foto: Attila Volgyi, AP)